**Ref. 4588**

**MODEL**

**Conveni per a la realització del treball de fi de màster universitari o de formació permanent de la Universitat de les Illes Balears en empreses i institucions**

Palma, en la data de la signatura electrònica

D'una banda, el vicerector de Gestió i Política de Postgrau i Formació Permanent de la Universitat de les Illes Balears (d’ara endavant, la UIB), senyor Maurici Mus Amézquita, que actua en virtut de les facultats que li han estat conferides per delegació del Rector de la UIB, senyor Jaume Carot Giner, mitjançant acord del Consell de Direcció del dia 23 de febrer de 2022, en virtut del que disposen l'article 38.2 dels Estatuts, aprovats pel Decret 64/2010, de 14 de maig (BOIB núm. 76, de 22 de maig), amb seu a la carretera de Valldemossa, km 7.5, Palma (Illes Balears).

I de l'altra, el senyor / la senyora «vresponsableempresa», amb DNI núm. «vdniresponsable», en representació de l'empresa/entitat «vnomempresa» (d’ara endavant, l'entitat col·laboradora), amb CIF núm. «vcifempresa» i domicili a: «vdireccionempresa», CP «vcpempresa», de «vpoblacionempresa».

Les dues parts subscriuen aquest conveni d'estada d'alumnes a l'entitat col·laboradora per a la realització del treball de fi de màster, d'acord amb el pla d'estudis oficial del Màster en «nommàster» de la Universitat de les Illes Balears.

**Exposen**

**I.** Que l’entitat col·laboradora.......... (breu descripció de les tasques que desenvolupa).

**II.** Que la UIB és una institució de dret públic al servei de la societat, amb personalitat jurídica i patrimoni propis, que desenvolupa les competències que expressament li atribueix la legislació vigent. Exerceix els drets reconeguts per l’ordenament jurídic per realitzar el servei públic de l’educació superior mitjançant la docència, la investigació i la transferència del coneixement, i desenvolupa les funcions que li atribueix l’article 2 de la Llei orgànica 2/2023, de 22 de març, del sistema universitari (LOSU).

**III.** Que la UIB, a través de les facultats, els departaments o els instituts i del seu personal docent i investigador, té entre els seus objectius la investigació, la docència i la divulgació del coneixement en els diversos àmbits.

**IV.** Que la UIB, per acomplir les seves funcions, ha de cooperar amb altres universitats i institucions de tot arreu per mantenir i enfortir el seu caràcter universal.

**V.** Que, per dur a terme les relacions institucionals, la UIB, d’acord amb el que estableix l’article 147.1 dels Estatuts, fomentarà, en la mesura de les seves possibilitats, una adequada política de convenis i d’intercanvis amb altres universitats, centres de recerca, instituts, institucions i empreses.

**VI.** Els ensenyaments de màster tenen com a objectiu que l’estudiant adquireixi una formació avançada, de caràcter especialitzat temàticament o multidisciplinari en els sabers científic, tecnològic, humanístic i artístic, dirigida a l'especialització acadèmica i a la professional o, si escau, encaminada a l'aprenentatge en les activitats investigadores.

**VII.** La finalitat del treball de fi de màster és comprovar el nivell de domini dels coneixements, competències i habilitats que ha aconseguit l'estudiant. En conseqüència, realitza una activitat autònoma i individual adreçada, per una part, a aconseguir que l’alumne apliqui i integri competències (coneixements, destreses i actituds) adquirides al llarg de la titulació i, per altra part, a permetre l’avaluació de la seva formació general o avançada en una determinada disciplina, o la iniciació en tasques de recerca en el cas dels màsters amb una orientació d’investigació, com a requisit previ a la consecució del títol de màster corresponent.

Les parts, convençudes de l'interès recíproc per establir i desenvolupar relacions de cooperació, d'acord amb llurs respectives atribucions, han establert les següents

**Bases generals d’acord**

**Primera. Objecte del conveni**

L’objecte del conveni es concretarà en un programa de col·laboració entre la UIB i l’entitat col·laboradora per a la realització del treball de fi de màster universitari o de formació permanent (endavant, TFM) per tal d’assolir els crèdits acadèmics que preveu aquesta assignatura del màster en el pla d'estudis que ha estat aprovat.

**Segona. Selecció dels estudiants**

Els estudiants que hagin d’elaborar el TFM se seleccionaran d’acord amb els termes que s’acordin entre la UIB i l’entitat col·laboradora, per mitjà del procediment oportú de selecció i en funció de les places disponibles per a cada entitat.

Aquesta selecció d’estudiants s’ha de fer constar a l’annex 1 d’aquest conveni.

**Tercera. Compromisos de l’entitat col·laboradora**

L'entitat col·laboradora ha de nomenar el responsable del programa que implica l'estudiant de la Universitat de les Illes Balears durant el període que duri l'estada i serà responsable de garantir l'adequada formació, l'acollida i la bona gestió de l’activitat educativa objecte d'aquest conveni.

També es compromet a complir les normes vigents en tot allò que faci referència a la prevenció de riscs laborals, a informar l'estudiant sobre els riscs als quals està exposat durant les pràctiques i a facilitar a l'estudiant idèntics mitjans de protecció que els requerits a qualsevol treballador de l'entitat o empresa.

**Quarta. Compromís de la Universitat de les Illes Balears**

La UIB ha de nomenar un tutor del TFM que ha de ser, preferentment, un professor de la titulació. Sens perjudici de l’anterior, el tutor del TFM també podrà ser un professor de la UIB sense vinculació amb la titulació, si així ho estableixen les directrius específiques del TFM de la titulació, aprovades pel seu consell d’estudis, d’acord amb la memòria verificada i publicada a la pàgina web oficial, gestionada pel Centre d’Estudis de Postgrau. En el cas dels màsters de formació permanent, haurà de ser un professor de la titulació.

**Cinquena. Obligacions dels estudiants**

L’estudiant s’ha de matricular de l’assignatura de TFM dins el termini de matrícula o d’ampliació de matrícula establerts pel Centre d’Estudis de Postgrau.

L'estudiant que faci l'estada ha de signar el document que s'adjunta com a annex número 2, pel qual es compromet a complir les normes vigents a l'entitat col·laboradora en matèria de confidencialitat i protecció de dades de caràcter personal.

L'estudiant es compromet a respectar les normes de funcionament, de seguretat i de prevenció de riscs de l'entitat col·laboradora.

**Sisena. Compromisos de totes les parts**

L'estada no generarà, un cop acabada, més compromisos que els acordats en aquest conveni, i en cap cas no produirà obligacions pròpies d'un contracte laboral entre els estudiants i l'entitat col·laboradora.

**Setena. Assegurança**

Els estudiants de màsters oficials estaran coberts, en cas d’accident, malaltia o infortuni familiar, per l’assegurança escolar en els termes i condicions que estableix la legislació vigent. Els estudiants de màsters oficials més grans de 28 anys estaran coberts per la pòlissa sanitària contractada per la UIB. Els estudiants de màsters de formació permanent estaran coberts en cas d’accident per l’assegurança contractada per la FUEIB. Per a tots els estudiants de la UIB queda garantida la responsabilitat civil de danys a tercers que pugui ocasionar l’estudiant amb la pòlissa que la UIB té subscrita a aquest efecte. Si el treball de fi de màster es realitza fora del territori nacional i la UIB no en preveu la cobertura, l’assegurança sanitària de viatge és obligatòria i anirà a càrrec de l’estudiant, que l’haurà de gestionar personalment. Com a mínim, ha de ser una assegurança que cobreixi el termini del treball de fi de màster, amb cobertura per responsabilitat civil privada, mort i invalidesa per accident i, si escaigués, assistència en repatriació.

**Vuitena. Comissió de seguiment**

Es constitueix una comissió de seguiment amb l’objectiu de fer el seguiment d’aquest conveni i adoptar les propostes que permetin aconseguir que s’executi de manera adequada.

Les parts signants del conveni nomenaran els membres de la comissió de seguiment:

* Dues persones representants de la UIB
* Dues persones representants de l’entitat col·laboradora.

Aquests responsables són els encarregats de vigilar per la correcta realització de les activitats previstes en aquest conveni i d’intentar solucionar de manera amistosa les possibles controvèrsies que puguin sorgir entre les parts.

Aquests responsables podran en qualsevol moment proposar a ambdues parts la modificació de les estipulacions del present conveni, així com la supressió o l’addició de qualsevol altra que s’estimi oportú.

**Novena. Certificats**

En acabar el període d’elaboració del TFM, l’entitat col·laboradora expedirà un certificat a favor de l’estudiant en el qual constarà expressament la durada del TFM.

A la vegada, la UIB, a sol·licitud de l’entitat col·laboradora, podrà expedir a favor del tutor/cotutor de l’empresa o entitat un certificat de la seva col·laboració durant la realització del TFM.

**Desena. Propietat intel·lectual**

El TFM és un treball protegit per la Llei de propietat intel·lectual i, en conseqüència, la titularitat dels drets de propietat intel·lectual corresponen a la persona que l’hagi elaborat. Si escau, els alumnes, respectant-ne sempre l'autoria, podran cedir de manera total o parcial els drets d’explotació mitjançant acords específics amb l’altra entitat que es concretaran per escrit entre l’alumne i l’entitat, amb el vistiplau de la comissió de seguiment.

Els drets de propietat intel·lectual sobre l'obra objecte del TFM correspondran a l'estudiant corresponent, sense perjudici del deure d'obligació de confidencialitat que l'estudiant hagi de complir, d'acord amb la seva vinculació amb l'entitat col·laboradora, ni dels drets de propietat industrial, que corresponen a l'empresa.

**Onzena. Valoració dels resultats**

La valoració del resultat de l'estada la faran conjuntament la direcció de l'estudi de màster i el responsable nomenat per l'entitat col·laboradora mitjançant el mecanisme que estableixin conjuntament. Pel que fa a la valoració estrictament acadèmica de la tasca duta a terme pels estudiants implicats en aquest conveni, és competència exclusiva de la Universitat de les Illes Balears.

**Dotzena. Confidencialitat**

Quan l'entitat col·laboradora ho consideri necessari per a la protecció dels seus interessos empresarials, es garantirà la confidencialitat dels resultats dels treballs d'investigació, sense perjudici que cada estudiant els utilitzi per al TFM i les publicacions derivades. L'entitat col·laboradora ha de decidir què ha de ser considerat confidencial, per motius d'interès empresarial. Aquesta part no podrà ser revelada ni feta pública en cap moment i de forma unilateral, sempre que no es desvirtuï l'objecte del TFM.

Quedarà garantit el dret de cada estudiant a la defensa i avaluació del seu TFM. En cas d'obligacions de confidencialitat amb l'entitat col·laboradora per part d'un/a estudiant de màster, o la possibilitat de generació de patents per part de l'entitat col·laboradora que recaiguin sobre el contingut del TFM, la UIB habilitarà procediments per garantir la confidencialitat sense perjudicar els interessos acadèmics de l'estudiant. En tot cas, l'entitat col·laboradora es compromet a facilitar la implementació d'aquests processos per permetre la defensa i avaluació del TFM.

L’entitat també es compromet a:

* No difondre, ni per escrit ni oralment, el contingut del treball de fi de màster sense el consentiment previ i per escrit de l’estudiant.
* Adoptar totes les precaucions per evitar la revelació a terceres persones.
* No utilitzar el treball de fi de màster per a cap altra finalitat diferent de l'avaluació acadèmica.

**Tretzena. Cessió de dades**

L'estudiant d'estudis oficials de màster universitari objecte d'aquest conveni atorga el consentiment perquè la Universitat de les Illes Balears cedeixi les seves dades a l'entitat col·laboradora per a la finalitat prevista en el conveni, consentiment que pot revocar en qualsevol moment. L'entitat col·laboradora és la responsable del tractament de les dades i com a tal garanteix els drets d'accés, rectificació, oposició, supressió, portabilitat, limitació del tractament i de no ser objecte de decisions individuals automatitzades, quant a les dades facilitades. Tant l'entitat col·laboradora com la UIB es comprometen a respectar la confidencialitat de les dades i utilitzar-les d'acord amb la finalitat esmentada.

**Catorzena. Protecció de dades**

Ambdues parts, com a responsables de la realització de l’objecte del conveni, es comprometen a tractar de manera absolutament confidencial la informació obtinguda i a no fer-la servir per a cap altra finalitat que no sigui la derivada d’aquest conveni.

Les parts signants es comprometen a complir els termes prevists pel Reglament europeu 2016/679, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i per la Llei orgànica 3/2018, de 5 de desembre, de protecció de dades personals i garantia dels drets digitals (LOPDGDD).

Les persones les dades de les quals siguin objecte de tractament poden exercir els seus drets davant els òrgans següents:

* Delegada de protecció de dades de la UIB: Catalina A. Pou Rayas, a l’adreça electrònica: <dpo@uib.cat>.
* (Responsable del tractament de les dades personals o, si escau, delegat de protecció de dades de l’altra part i adreça electrònica).

Així mateix, les parts es comprometen a adoptar les mesures tècniques i organitzatives necessàries que garanteixin la seguretat de les dades de caràcter personal i n’evitin l’alteració, la pèrdua, el tractament i l’accés no autoritzat.

**Quinzena. Tractament de dades de caràcter personal dels alumnes de les entitats col·laboradores**

La Universitat de les Illes Balears, per a l’execució del present conveni, facilitarà l’accés a dades personals al personal de l’entitat col·laboradora. Aquestes dades podran ser tant dels alumnes com dels professors.

L’accés esmentat suposarà una activitat de tractament de dades personals per part de l’entitat col·laboradora, que s’ha de regir pels principis següents:

* Les dades dels professors de la Universitat de les Illes Balears seran només de caràcter identificatiu i s’utilitzaran de manera exclusiva per facilitar el contacte entre el personal de l’entitat col·laboradora i els tutors de la UIB.
* Les dades dels estudiants podran ser identificatives i de contacte, de naturalesa acadèmica i de no haver estat condemnats per sentència ferma per cap delicte contra la llibertat i indemnitat sexual.
* L’entitat col·laboradora es compromet a utilitzar les dades facilitades per la Universitat de les Illes Balears d’acord amb la finalitat prevista. Per aquest motiu, no podrà utilitzar-les per a cap altra finalitat ni tampoc comunicar-les a terceres parts.
* Una vegada finalitzat el treball de fi de màster, les dades de caràcter personal s’han d’eliminar. Això no obstant, les dades es podran conservar per obligació legal o per al compliment d’una missió realitzada en interès públic.
* Les dades les facilitarà la Universitat de les Illes Balears a l’entitat col·laboradora per mitjà de correu electrònic, en paper, o bé en suport informàtic. Correspon a l’entitat col·laboradora adoptar les mesures de caràcter tècnic i organitzatiu necessàries que garanteixin la seguretat de les dades de caràcter personal i n’evitin l’alteració, la pèrdua, el tractament i l’accés no autoritzat.

Pel que fa als alumnes de la Universitat de les Illes Balears que facin el treball de fi de màster entre les tasques dels quals es trobi el tractament de dades personals de l’entitat col·laboradora, l’accés a aquestes dades suposarà una activitat de tractament de dades per part de la Universitat de les Illes Balears que es durà a terme per mitjà dels alumnes i que s’ha de regir segons els termes següents:

1. La Universitat recull el compromís dels alumnes, abans d’incorporar-se a l’entitat col·laboradora, de tractar les dades personals dels professors i dels estudiants exclusivament amb la finalitat de dur a terme el treball de fi de màster, de no comunicar-les a tercers per cap mitjà i de no conservar-les una vegada acabat el treball de fi de màster.
2. La Universitat també ha d’informar els estudiants, abans que s’incorporin a l’entitat col·laboradora, sobre:
3. Les seves responsabilitats en matèria de tractament de dades personals. Amb caràcter general, està prohibit fer fotografies, vídeos, enregistrar sons o similars. Només es pot autoritzar aquesta pràctica si l’entitat col·laboradora ho autoritza de manera excepcional, sempre que es justifiqui que la finalitat és l’adequada, conforme a aquest conveni, i que, a més a més, es compleix la normativa de protecció de dades.

1. L’obligatorietat d’obtenir una autorització de l’entitat col·laboradora per accedir a documentació o a suports que continguin dades personals com: expedients, llistes, aplicacions informàtiques, etc.

1. L’obligació de confidencialitat sobre la informació i les dades personals que coneguin durant la realització del treball de fi de màster.

El personal de l’entitat col·laboradora que supervisi els estudiants d’acord amb aquest conveni limitarà, en la mesura que sigui possible, l’accés dels estudiants a dades personals que no siguin necessàries per dur a terme les seves tasques.

Els tutors de la Universitat de les Illes Balears no estan autoritzats a tractar dades personals del personal de l’entitat col·laboradora d’acord amb aquest conveni. Qualsevol ús de dades personals amb finalitats acadèmiques o d’investigació aprofitant la realització del treball de fi de màster ha de tenir l’habilitació legal corresponent i obtenir, quan sigui necessari, el consentiment de les persones afectades.

L’entitat col·laboradora és responsable del tractament de les dades personals derivades del present conveni. Per aquest motiu, ha de complir les obligacions legals derivades del Reglament general de protecció de dades i, especialment, el deure d’informació regulat als articles 13 i 14. Amb aquesta finalitat, s’informarà els estudiants mitjançant el formulari que s’adjunta com a annex 2.

**Set**zena. **Règim d’extinció i resolució del conveni**

Aquest conveni, d’acord amb l’article 51 de la Llei 40/2015, d’1 octubre, de règim jurídic del sector públic, s’extingirà per l’incompliment de les actuacions que en constitueixen l'objecte o que suposin una causa de resolució.

Són causes de resolució:

1. El transcurs del termini de vigència sense haver-ne acordat la pròrroga.
2. L’acord d’ambdues parts per extingir el conveni, que s’instrumentarà per escrit.
3. L’incompliment de qualsevol de les parts dels compromisos assumits, que donarà dret a l’altra part a resoldre aquest conveni de manera unilateral. La resolució es farà efectiva en el període dels 30 dies següents a la notificació.
4. Decisió judicial declaratòria de nul·litat del conveni.
5. Qualsevol causa distinta de les anteriors prevista al conveni o a les lleis aplicables.
6. La manifestació de qualsevol d’ambdues parts de la voluntat de resoldre aquest document, amb un preavís de dos mesos, sense que això afecti les accions ja començades i pendents d’acabar o la liquidació de les obligacions contretes per cadascuna de les parts fins al moment de la resolució.
7. La impossibilitat sobrevinguda, legal o material, de complir els pactes o contingut d’aquest conveni.

En cas de resolució del conveni per qualsevol causa que s’hi prevegi, la comissió de seguiment fixarà el termini per acabar les actuacions que se’n deriven que estiguin en marxa, el qual serà improrrogable.

**Dissetena. Vigència**

El present conveni entrarà en vigor en la data de la signatura i tindrà una vigència de quatre anys.

En qualsevol moment abans de la finalització del termini previst, els signants del conveni poden acordar unànimement de prorrogar-lo per un període de fins a quatre anys addicionals o d’extingir-lo, de conformitat amb el que estableix l’article 49.h) de la Llei 40/2015, de règim jurídic del sector públic.

Això no obstant, qualsevol de les parts signants pot donar-lo per finalitzat amb un preavís a l’altra part de manera fefaent amb sis mesos d’antelació a la data de resolució proposada; les dues parts es comprometen, en tot cas, a mantenir la vigència del conveni fins que acabin els treballs de fi de màster que es trobin en curs.

No es preveuen possibles indemnitzacions en el supòsit que el conveni es resolgui per incompliment de les obligacions i els compromisos assumits per cadascuna de les parts.

**Divuitena. Resolució de conflictes, règim jurídic i jurisdicció competent**

Aquest conveni té naturalesa administrativa i es regirà pel que disposen les clàusules i el títol preliminar, capítol VI, de la Llei 40/2015, d’1 d’octubre, de règim jurídic del sector públic, així com la resta de normes administratives que hi siguin d’aplicació, i els principis generals del Dret.

Aquest conveni està exclòs de l’àmbit d’aplicació de l’article 6.1 de la Llei 9/2017, de 8 de novembre, de contractes del sector públic, atès que pel seu contingut no té la consideració de contracte subjecte a la legislació de contractes del sector públic.

Les qüestions litigioses sorgides de la interpretació, la modificació, el desenvolupament i els efectes que es puguin derivar de l’aplicació del present conveni les resoldrà la comissió de seguiment prevista a l’acord vuitè. Si ambdues parts no arriben a un acord, sotmetran les qüestions litigioses als òrgans de la jurisdicció contenciosa administrativa amb seu a Palma, amb renúncia expressa a qualsevol jurisdicció que els correspongui.

**Dinovena. Modificació del conveni**

La modificació del contingut del present conveni requereix l’acord unànime de les parts signants, d’acord amb el que estableix l’article 49.g) de la Llei 40/2015, d’1 d’octubre, de règim jurídic del sector públic, a proposta de qualsevol d’aquestes, mitjançant la subscripció de l’addenda de modificació oportuna, formalitzada abans de la finalització del conveni.

Els acords de modificació del conveni, en cas d’adoptar-se, s’han de sotmetre a la tramitació ordinària de cada una de les parts.

**Vintena. Transparència**

La Universitat de les Illes Balears posarà a disposició dels ciutadans el conveni, acord marc o protocol al portal de transparència corresponent, en aplicació de les obligacions de publicitat activa establertes a l'article 8.1 b) de la Llei 19/2013, de 9 de desembre, de transparència, accés a la informació pública i bon govern, i en compliment de l'article 11.1 de l’Acord normatiu 13256/2019, de 8 de novembre, pel qual s’aprova el Reglament de transparència de la Universitat de les Illes Balears.

I, com a prova de conformitat amb tot l'anterior, se subscriu al lloc i en la data indicats el present acord de col·laboració, redactat en dos exemplars en llengua catalana; cadascuna de les parts se'n queda un exemplar.

|  |  |
| --- | --- |
| Per la Universitat de les Illes Baleares, | Per l’entitat, |
|  |  |
| Maurici MusVicerector de Gestió i Política de Postgrau i Formació Permanent | (*Firma i segell*) |

**Diligència**

El present model de conveni (ref. 4588) el va aprovar el Consell de Direcció de data XX de XXXXX de 2024 i el va ratificar el Consell de Govern en data XX de XXXXXX de 2024, de conformitat amb el que estableixen els articles 24.2.24 i 147.2 dels Estatuts de la Universitat de les Illes Balears, aprovats pel Decret 64/2010, de 14 de maig (BOIB núm. 76, de 22 de maig).

**Annex 1. Relació d’estudiants dels estudis de màster seleccionats per elaborar el TFM a l’entitat xxx**

|  |
| --- |
| **Universitat de les Illes Balears** |
| **Entitat col·laboradora** |  |
| Tutor/a de l’entitat col·laboradora |  |
| Adreça electrònica del tutor/a de l’entitat |  |
| Tutor/a de la Universitat de les Illes Balears |  |
| Adreça electrònica del tutor/a de la UIB |  |
| Curs acadèmic |  |

|  |  |
| --- | --- |
| Nom i cognoms de l’estudiant |  |
| Adreça electrònica de l’estudiant |  |
| Denominació del màster  |  |
| Valoració en crèdits del treball que s’ha de realitzar |  |
| Període d’elaboració del TFM |  |
| Nre. d’hores totals per fer |  |
| Horari     |  |
| Formació que ha d’adquirir l’estudiant |  |
| Tasques/funcions que ha de realitzar a l’empresa / la institució |  |

Palma,

|  |  |  |  |
| --- | --- | --- | --- |
| La directora del Centre d’Estudis de Postgrau, | El tutor / La tutora nomenat/ada per l’entitat col·laboradora, | Vist i plau.El tutor / La tutora nomenat/ada per la UIB, | L’estudiant, |
| Maria de les Neus Piña  | «vnombretutorentitat» |  «vnombretutoruib»  | «vnombrebecario» |

Annex 2. **Informació sobre protecció de dades**

Palma, \_\_\_ de/d’ \_\_\_\_\_\_\_\_\_\_ de 20\_\_

Palma, en la data de la signatura electrònica

L’estudiant <<nomestudiant>>, major d’edat, amb DNI <<núm.DNI>>, que cursa els estudis de: <<nomdelsestudis>>, amb el present document,

**Manifesta**

**1. Que ha estat informat sobre el tractament de les seves dades personals, en els termes següents:**

1.1. Que <<nomentitat>>, com a responsable del tractament, emmagatzema i utilitza les seves dades per complir el conveni entre la Universitat de les Illes Balears i <<nomentitat>> d’acord amb l’article 6.1.c) o 6.1.e) del RGPD.

1.2. Que les seves dades les facilita la Universitat de les Illes Balears, on cursa els estudis d’acord amb el que es recull en el conveni de treball de fi de màster.

1.3. Que les dades objecte de tractament poden ser les següents:

* Caràcter identificatiu: nom i cognoms; DNI, NIE o passaport; adreça postal, adreça electrònica, telèfon fix o telèfon mòbil.
* Expedient acadèmic: certificació i avaluació.
* Si escau, dades relatives a no haver estat condemnat per sentència ferma per delicte contra la llibertat i indemnitat sexual.

1.4. Que les dades oportunes es comunicaran a la Universitat de les Illes Balears amb la finalitat de certificar la realització efectiva del treball de fi de màster i col·laborar en l’avaluació.

1.5. Que les dades es conservaran exclusivament durant el temps que sigui necessari per complir la finalitat per a la qual es varen recollir i per determinar possibles responsabilitats que es puguin derivar d’aquesta finalitat i del tractament de les dades.

1.6. Que té dret a sol·licitar l’accés a les seves dades personals, a rectificar-les o a suprimir-les, a limitar-ne el tractament, a oposar-s’hi o a no ser objecte d’una decisió basada únicament en el tractament automatitzat, inclosa l’elaboració de perfils, per mitjà d’un escrit amb el document identificatiu adjunt dirigit a:

* (Dades del responsable del tractament o DPO de l’entitat)

1.7. Que pot presentar una reclamació davant l’Agència Espanyola de Protecció de Dades a través de la seu electrònica, accessible a la pàgina web <<https://www.aepd.es/>>.

1.8. Que, en qualsevol cas, pot consultar informació sobre la protecció de dades de la Universitat de les Illes Balears a la pàgina web <[https://dpo.uib.cat](https://dpo.uib.cat/)>.

**2. Que ha estat informat de les seves obligacions en matèria de protecció de dades i seguretat i, en concret, de les següents:**

a) Es considera dada personal tota informació relativa a una persona física. Per tant, les dades de persones identificades o identificables són dades personals i no pot utilitzar-les per a finalitats diferents de la realització del treball de fi de màster. Amb caràcter general, està prohibida la realització de fotografies, vídeos, enregistraments de sons, etc., relacionats amb el treball de fi de màster, si bé <<nomentitat>> podrà autoritzar aquesta pràctica, sempre que es justifiqui que la finalitat és l’adequada i d’acord amb l’objecte subscrit per les parts d’aquest conveni específic, i que queda garantit el compliment de la normativa en matèria de protecció de dades i, si escau, de protecció de la infància i de l’adolescència.

b) En el supòsit de fer el treball de fi de màster en un centre amb menors d’edat, és perfectament conscient de l’especial protecció de les seves dades personals.

c) De l’obligació de guardar secret sobre les dades personals a les quals tingui accés a causa de la realització del treball de fi de màster, i del deure d’usar-les exclusivament per a les finalitats pròpies de les treball, no comunicar-les a tercers per cap mitjà i no conservar-les un cop hagi finalitzat el treball de fi de màster.

d) De l’obligació d’obtenir autorització de <<nomentitat>> per accedir a documents o suports (expedients, llistes, aplicacions informàtiques, bases de dades, etc.) que continguin dades personals.

e) De la prohibició d’identificar alumnes o altres persones físiques amb el seu nom i cognom o qualsevol altra dada que es pugui relacionar amb una persona física identificada o identificable en els documents acadèmics que es generin com a conseqüència del treball de fi de màster (treballs, memòries, informes, etc.).

f) De les conseqüències disciplinàries i d’altres classes que pot tenir l’incompliment de la normativa en protecció de dades.

I, com a prova de conformitat, signa el present document al lloc indicat a l’encapçalament i en la data de la darrera signatura electrònica.

L’estudiant,